[{"text_idx": "#000001", "text": "Ble rydym yn casglu gwybodaeth bersonol"}, {"text_idx": "#000002", "text": "Rydym yn casglu gwybodaeth amdanoch chi pan fyddwch yn cofrestru gyda ni, naill ai ar gyfer digwyddiad neu ar gyfer derbyn ein cylchlythyrau. Rydym yn casglu gwybodaeth hefyd pan fyddwch chi\u2019n llenwi cais am adnoddau neu ffurflenni eraill yn wirfoddol, yn rhoi adborth neu sylwadau, ac yn cymryd rhan mewn cystadlaethau. Mae cwcis yn cael eu defnyddio i gasglu gwybodaeth am eich defnydd o\u2019r wefan."}, {"text_idx": "#000003", "text": "Efallai y byddwn yn casglu eich gwybodaeth bersonol yn y ffyrdd canlynol hefyd;"}, {"text_idx": "#000004", "text": "drwy gofrestru i dderbyn ein cylchlythyrau\ndrwy lenwi ffurflenni, er enghraifft, i ofyn am adnoddau neu i wneud cais am gyllid\ndrwy gyflwyno adborth i ni, er enghraifft, ar o\u0302l digwyddiad\ndrwy ymgeisio am swydd neu wirfoddoli gyda ni\ndrwy roi arian i ni"}, {"text_idx": "#000005", "text": "Pan fyddwch yn rhoi gwybodaeth i ni yn anuniongyrchol"}, {"text_idx": "#000006", "text": "Gyda\u2019ch caniata\u0302d chi, efallai y bydd eich gwybodaeth yn cael ei rhannu gyda ni trwy ryngweithiadau trydydd parti annibynnol. Er enghraifft, gyda Sefydliadau Masnach Deg eraill, eich grw\u0302p Masnach Deg lleol, neu sefydliadau ymgyrchu eraill rydym yn gweithio a\u0302 nhw. Dim ond gyda\u2019ch caniata\u0302d chi y bydd hyn yn digwydd. Gallwch dynnu eich caniata\u0302d yn o\u0302l ar unrhyw adeg."}, {"text_idx": "#000007", "text": "Sut rydym yn defnyddio a storio gwybodaeth amdanoch chi"}, {"text_idx": "#000010", "text": "Os ydych chi\u2019n cysylltu a\u0302 ni, mewn person, drwy\u2019r post, ar ein gwefan, drwy e-bost, dros y ffo\u0302n neu\u2019n uniongyrchol drwy\u2019r cyfryngau cymdeithasol, byddwn yn casglu rhywfaint o wybodaeth bersonol fel eich enw a\u2019ch gwybodaeth gyswllt i ddarparu\u2019r gefnogaeth neu\u2019r gwasanaeth rydych wedi gofyn amdano. Er enghraifft, i ymchwilio ac i ymateb i ymholiadau rydych chi\u2019n eu gwneud, neu geisiadau am gyngor.\nRydym yn cadw gohebiaeth ysgrifenedig ar gyfer ein cofnodion. Mae gohebiaeth drwy e-bost yn cael ei storio yn ein system e-bost, gohebiaeth drwy\u2019r cyfryngau cymdeithasol yn y system briodol, a gohebiaeth drwy\u2019r post yn ein swyddfa.\nOs ydych chi\u2019n cyfathrebu a\u0302 ni fel cynrychiolydd cymunedol Masnach Deg, efallai y bydd manylion pellach eich gohebiaeth yn cael ei storio yng nghronfeydd data ein cymunedau Masnach Deg. Ewch i\u2019n hadran cysylltiadau cymunedau Masnach Deg yn yr hysbysiad preifatrwydd hwn am ragor o wybodaeth."}, {"text_idx": "#000011", "text": "Pan fyddwch chi\u2019n cofrestru ar gyfer ein gwasanaeth e-gylchlythyr, rydym yn casglu gwybodaeth amdanoch chi. Dim ond ar gyfer y gwasanaeth hwn y defnyddir yr wybodaeth hon. Mae\u2019r e-gylchlythyr yn cynnwys gwybodaeth am ein gwaith, ein partneriaethau gwaith, a gwybodaeth am Fasnach Deg. Gallwch ddad-danysgrifio ar unrhyw adeg drwy glicio ar ddolen yn y cylchlythyr ei hun. Yn aml, bydd cylchlythyrau\u2019n cynnwys dolenni i\u2019n gwefan, gwefannau neu ffurflenni eraill, ac i arolygon sy\u2019n ymwneud a\u0302 Masnach Deg. Gallai hyn arwain atoch chi\u2019n darparu mwy o\u2019ch gwybodaeth ar gyfer categori\u0308au eraill yn y rhestr hon.\nRydym yn cadw eich gwybodaeth yn ein darparwr trydydd parti, sef Campaign Monitor, ar hyn o bryd. Mae\u2019r gwasanaeth e-gylchlythyr yn tracio eich rhyngweithiadau gyda\u2019r cylchlythyrau, fel agor a chlicio."}, {"text_idx": "#000012", "text": "Ffurflenni \u2013 yn cynnwys ceisiadau am adnoddau"}, {"text_idx": "#000013", "text": "Yn aml, mae gennym ffurflenni ar ein gwefan sy\u2019n casglu gwybodaeth gennych chi am wahanol resymau. Er enghraifft, efallai yr hoffech i ni bostio rhywfaint o adnoddau Masnach Deg atoch chi, neu efallai y byddwch yn gwneud cais am arian ar gyfer gweithgaredd Masnach Deg. Dim ond at y diben sydd yn cael ei ddisgrifio ar y ffurflen mae\u2019r wybodaeth sydd yn cael ei chasglu ar y ffurflenni hyn yn cael eu defnyddio, er enghraifft i bostio\u2019r adnoddau rydych chi\u2019n gofyn amdanynt, neu i brosesu cais am gyllid ac i\u2019ch talu chi os ydych chi\u2019n llwyddiannus."}, {"text_idx": "#000014", "text": "Mae\u2019r ffurflenni hyn yn cael eu cynhyrchu yn defnyddio systemau trydydd parti \u2013 google a surveymonkey ar hyn o bryd \u2013 sy\u2019n cadw\u2019r data i ni. Mae data o ffurflenni yn cael eu storio yn y systemau hyn, ac efallai y byddwn yn defnyddio data cyffredinol o\u2019r ffurflenni hyn, er enghraifft, i ddangos faint o bobl a ofynnodd am adnoddau gennym ni."}, {"text_idx": "#000015", "text": "Os ydy ffurflen yn gofyn os ydych chi eisiau ymuno a\u0302\u2019n gwasanaeth e-gylchlythyr a\u2019ch bod chi\u2019n dewis ticio ie, bydd eich data o\u2019r ffurflen yn cael ei ddefnyddio i gofrestru ar gyfer y gwasanaeth hwnnw (gweler y manylion uchod)."}, {"text_idx": "#000016", "text": "Os ydym yn rhedeg digwyddiadau a bod angen cofrestru ar eu cyfer, byddwn yn casglu eich data i gysylltu a\u0302 chi am y digwyddiad, i weinyddu\u2019r digwyddiad, ac i fodloni unrhyw ofynion sydd gennych mewn perthynas a\u0302 digwyddiad (er enghraifft, gofynion dietegol neu hygyrchedd)."}, {"text_idx": "#000017", "text": "Gellid casglu\u2019r wybodaeth hon drwy e-bost neu ddarparwr trydydd parti fel google forms neu Eventbrite. Byddwn ond yn defnyddio eich data mewn perthynas a\u0302\u2019r digwyddiad penodol. Efallai y byddwn yn defnyddio data cyffredinol, fel dangos faint o bobl a ddaeth i ddigwyddiad, a dadansoddi\u2019r rheiny a fynychodd yn o\u0302l rhyw."}, {"text_idx": "#000018", "text": "Rydym yn rhedeg digwyddiadau mewn partneriaeth a\u0302 Hub Cymru Africa hefyd. Os yw eu system gofrestru nhw yn cael ei ddefnyddio, yna mae eu polisi preifatrwydd nhw yn berthnasol."}, {"text_idx": "#000022", "text": "Gallwch gysylltu a\u0302 ni ar y cyfryngau cymdeithasol mewn dwy brif ffordd. Os ydych chi\u2019n rhyngweithio a\u0302 ni drwy negeseuon uniongyrchol, rydym yn ystyried hyn fel gohebiaeth (gweler yr adran ohebiaeth uchod).\nY ffordd arall o ryngweithio yw gyda\u2019n proffiliau a\u2019n tudalennau, er enghraifft drwy ddilyn, hoffi, neu rannu rhywbeth rydym wedi\u2019i bostio. Nid ydym yn storio eich gwybodaeth cyfryngau cymdeithasol y tu allan i\u2019r apiau hyn (Facebook, Twitter, Instagram ac ati), oni bai eich bod yn gyswllt cymuned Masnach Deg, ac wedi rhoi caniata\u0302d i\u2019r wybodaeth honno gael ei storio ar ein cronfeydd data."}, {"text_idx": "#000023", "text": "Ymgeisio am swydd neu wirfoddoli gyda ni"}, {"text_idx": "#000024", "text": "Pan rydych yn ymgeisio am swydd, interniaeth neu i wirfoddoli gyda ni, rydym yn casglu eich gwybodaeth bersonol er mwyn gweinyddu ceisiadau. Mae ceisiadau\u2019n cael eu storio ar ein system, sef Google Drive ar hyn o bryd. Mae ceisiadau llwyddiannus yn cael eu cadw, ac mae ceisiadau aflwyddiannus yn cael eu dileu ar o\u0302l cyfnod rhesymol o amser."}, {"text_idx": "#000025", "text": "Os ydych yn rhoddi arian i ni, yr unig bryd y bydd eich manylion yn cael eu casglu fydd i brosesu\u2019r rhodd ac i ddiolch i chi a\u2019ch hysbysu chi pan fyddwn ni wedi cwblhau\u2019r broses. Bydd manylion eich rhodd yn cael eu cadw fel cofnod ariannol at ddibenion cyfreithiol."}, {"text_idx": "#000026", "text": "Mae gennym nifer o gronfeydd data o gysylltiadau cymunedau Masnach Deg, boed hyn ar gyfer grwpiau Masnach Deg, busnesau, ysgolion, prifysgolion, hyrwyddwyr taleithiau ac yn y blaen. Mae\u2019r wybodaeth hon yn cael eu rhoi i ni gan y grwpiau eu hunain, sydd yn cael eu rhannu gan drydydd parti gyda chaniata\u0302d, neu yn cael eu casglu o wybodaeth sydd ar gael i\u2019r cyhoedd."}, {"text_idx": "#000027", "text": "Mae\u2019r cronfeydd data hyn yn cael eu defnyddio drwy gydol ein gwaith fel rhan o\u2019n buddiannau busnes cyfreithlon, i ohebu a\u0302, anfon gwybodaeth at, a helpu i gefnogi, rhwydweithio a monitro\u2019r mudiad Masnach Deg yng Nghymru. Ar hyn o bryd, Google Drive ydy\u2019r system a ddefnyddiwn i storio\u2019r wybodaeth hon."}, {"text_idx": "#000028", "text": "Os ydych chi\u2019n gyswllt cymunedol ac wedi rhoi eich caniata\u0302d, bydd gwybodaeth bersonol benodol, fel eich enw a\u2019ch manylion cyswllt, yn cael ei gwneud yn gyhoeddus ar ein gwefan mewn cysylltiad a\u0302\u2019ch grw\u0302p, i unigolion neu sefydliadau eraill gysylltu a\u0302 chi. Gallwch dynnu eich caniata\u0302d yn o\u0302l neu newid gyswllt penodol y grw\u0302p ar unrhyw adeg, drwy e-bost (.uk) neu drwy\u2019r post: Cymru Masnach Deg, Deml Heddwch, Parc Cathays, Caerdydd, CF10 3AP."}, {"text_idx": "#000029", "text": "Rydym yn defnyddio nifer o wasanaethau trydydd parti yn ystod ein gwaith i gasglu neu brosesu data ar ein rhan, ac mae\u2019r rhan fwyaf ohonynt wedi\u2019u henwi yn yr adrannau uchod o\u2019r hysbysiad preifatrwydd, gan gynnwys Google, Campaign Monitor ac Eventbrite. Efallai y bydd yr wybodaeth a ddarperir gennych chi yn cael ei chynnal a\u2019i phrosesu gennym mewn un o\u2019r systemau trydydd parti hyn."}, {"text_idx": "#000031", "text": "Mae am ba hyd y byddwn yn cadw eich gwybodaeth yn amrywio yn o\u0302l sut rydym yn categoreiddio\u2019r wybodaeth honno. Oherwydd ein bod yn cadw llawer o wybodaeth am sefydlu\u2019r mudiad Masnach Deg yng Nghymru, a\u2019r ymgyrch lwyddiannus i ddod yn Genedl Fasnach Deg Gyntaf y Byd, rydym yn cadw gwybodaeth a allai fod yn berthnasol i hyn at ddibenion archif a threftadaeth.\nAr hyn o bryd, rydym yn adolygu ein systemau ar ddileu data personol arall, a byddwn yn diweddaru\u2019r hysbysiad preifatrwydd hwn maes o law."}, {"text_idx": "#000032", "text": "Mynediad at eich gwybodaeth a chywiro eich gwybodaeth"}, {"text_idx": "#000033", "text": "Mae gennych yr hawl i ofyn am gopi o\u2019r wybodaeth rydym yn ei chadw amdanoch chi. Rydym eisiau gwneud yn siw\u0302r bod eich gwybodaeth bersonol yn gywir ac yn gyfoes. Gallwch ofyn i ni gywiro neu ddileu gwybodaeth rydym yn ei chadw amdanoch chi. Gallwch ofyn i ni gyfyngu ar yr hyn a wnawn gyda\u2019ch gwybodaeth hefyd.\nOs hoffech gael copi o\u2019ch gwybodaeth bersonol neu eich holl wybodaeth bersonol, anfonwch e-bost atom (.uk) neu ysgrifennwch atom i\u2019r cyfeiriad canlynol: Cymru Masnach Deg, Y Deml Heddwch, Parc Cathays, Caerdydd, CF10 3AP."}, {"text_idx": "#000035", "text": "Os oes gennych gwyn am sut rydym yn casglu neu\u2019n defnyddio data, cysylltwch a\u0302 ni fel y gallwn ymateb i\u2019ch cwyn.\nMae gennych yr hawl hefyd i godi pryder neu gw\u0302yn gyda Swyddfa\u2019r Comisiynwyr Gwybodaeth. Am fwy o wybodaeth, ewch i: .uk/concerns"}, {"text_idx": "#000036", "text": "Sut i gysylltu a\u0302 ni"}, {"text_idx": "#000037", "text": "Cysylltwch a\u0302 ni os oes gennych chi unrhyw gwestiynau am ein polisi preifatrwydd neu am yr wybodaeth rydym yn ei chadw amdanoch chi:"}, {"text_idx": "#000039", "text": "15 ffordd o ddathlu Masnach Deg y 15 mlynedd yma"}]